́ва, гла́съ то́йже: ́те, вѣ́рніи, просла́вимъ новоявле́ннаго ст҃и́теля інноке́нтіа, я́кѡ, на нб҃сѝ водворя́яся, съ ли́ки а́гг҃льскими, со ст҃и́тели и апс̑толы ликовству́етъ, къ нему́же возопіи́мъ: при́сный на́шъ засту́пниче, те́плый ѡ на́съ къ бг҃у моли́твенниче, сохранѝ ѻте́чество на́ше ѿ вра̂гъ ви́димыхъ и неви́димыхъ, умирѝ мі́ръ ве́сь ѿ мяте́жа страсте́й человѣ́ческихъ, ѿимѝ ѿ на́съ вся́кую ѕло́бу, вражду̀ и ѕлосло́віе, вкоренѝ въ сердца́хъ на́шихъ ми́ръ, любо́вь и єдиноду́шіе, во є́же бл҃гоугоди́ти на́мъ гдс̑у и влд̑цѣ живота̀ на́шегѡ, да спасе́тъ ду́шы на́шя